כרוז מטעם ראשי הקהלה בראדום נגד יצחק גרינבוים, אשר בישיבת הסיים דיבר דברי עוולה נגד הגאון רבי יחיאל הלוי קעסטענבערג אבד"ק ראדום. חתום בחתימת גדולי ראדום [בדפוס] הגאון רבי צבי אלי' גאלדבלום, רבי מאטל אייזמאן, רבי חיים ניימאן, ורבי שלמה ציטרון, וכן בחתימות ועד בעלי בתים של הקהילה. ראדום תרפ"ה .
הכרוז נשלח לעסקן מנחם סירק מהעיר זגירז לבקשו כי יצטרף בחתימתו למחאה העתידה לצאת ולפרסם כי כל כוונתו של גרינבוים היא לגולל את כבוד הרבנות וכבוד היהדות הדתית בעפר וכי בישיבה של הסיים הפולני שהתקיימה ב 30 לאפריל אותה שנה "שפך בוז וקלון, רכילות ועלילות שוא ושקרים על רב בישראל, ה"ה כבוד הרה"ג מוה"ר יחיאל הלוי קעסטענבערג שיחי' אבד"ק ראדום...".
יצחק גרינבוים [1879-1970], מראשי התנועה הציונית בפולין עמד בראש פלג ציוני רדיקלי בשם "על המשמר". היה חבר הסיים (הפרלמנט) הפולני מאז שנת 1919. גרינבוים היה מתנגד חריף לאגודת ישראל, במסגרת זו האשים את החרדים מעל דוכן הסיים בכך שבעת מלחמת העולם הראשונה הם נותרו נאמנים לשלטונות הזרים בפולין (רוסיה, גרמניה ואוסטרו-הונגריה) ולא תמכו בתנועת העצמאות המקומית. בבחירות לסיים של 1928, החרים גרינבוים את נציגי אגודת ישראל והביא לכך שאף אחד מנציגי האגודה לא נבחר לסיים בבחירות אלו.
 דף. 27x22 ס"מ. סימני קיפול. מצב טוב מאד.